Diari Oficial de la Generalitat Valenciana


Sumari del DOGV 6190, del 22-01-2010 (2010/570)

Convocatòria d'ajudes a pimes de la demarcació de València (empreses en la Cambra de Comerç, Indústria i Navegació de València ) per al desenvolupament del Programa ILI (Programa d'Iniciació a les Licitacions Internacionals).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6190

Data del DOGV
:   22-01-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/570


Data del document
:   19-01-2010

Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Descriptors 

:   * ajuda pública

Convocatòria d'ajudes a pimes de la demarcació de València (empreses en la Cambra de Comerç, Indústria i Navegació de València ) per al desenvolupament del Programa ILI (Programa d'Iniciació a les Licitacions Internacionals). [2010/570]  
1. Context  
El Consell Superior de Cambres de Comerç Indústria i Navegació d'Espanya, junt amb la Cambra de Comerç, Indústria i Navegació de València, han posat en marxa el Programa ILI en el marc del Programa Operatiu de Comunitat Valenciana per al període 2007-2013, que està cofinançat pel Fons Europeu de Desenvolupament Regional (FEDER) i les cambres.   
El Programa ILI perseguix contribuir a la millora de la competitivitat i a l'enfortiment empresarial per mitjà d'un conjunt de suports organitzats en diverses fases, així com un paquet d'ajudes i serveis amb l'objectiu d'ajudar a les pimes espanyoles de les regions de Convergència, Phasing-out, Phasing-in a moure's en l'àmbit dels contractes i licitacions internacionals, proporcionar-los assessorament sobre estratègia d'identificació i selecció de projectes, elecció de socis i preparació d'ofertes i posar a disposició de les empreses entrenament tècnic, col·laboracions i suport econòmic que tenen com a objectiu l'augment de la base d'empreses espanyoles que participen en contractes i licitacions internacionals i, per tant, l'augment del percentatge d'empreses espanyoles adjudicatàries d'aquests.  
2. Objecte  
La present convocatòria té com a objecte promoure la participació en el Programa ILI de Pimes de la Comunitat Autònoma de València. El contingut del Programa ILI es detalla en el Document 12 d'empresa participant que pot trobar-se i/o descarregar-se a través de la web de les cambres   
3. Beneficiaris  
El Programa va dirigit a pimes (segons la definició de la Unió Europea) i s'exceptuen aquelles empreses l'activitat de les quals siga la pesca, la indústria del carbó o la producció dels productes agrícoles segons l'annex I del Tractat de la UE. Han de complir amb la normativa nacional i comunitària: norma de minimis, estar al corrent de les seues obligacions tributàries i davant de la Seguretat Social.  
4. Concepte objecte de les ajudes  
Seran objecte d'ajuda les despeses indicades en el Document 13 detall de despeses elegibles del Programa que pot trobar-se i/o descarregar-se a través de la web de les cambres . Entre aquestes despeses hi ha les referents al pagament per part de les empreses beneficiàries al promotor ILI (assessor especialitzat en licitacions internacionals) pels serveis prestats durant 80 hores al llarg dels huit mesos que indica la metodologia del Programa (Accions individuals).  
Així mateix, el Programa compta amb una altra sèrie d'accions, denominades Accions horitzontals, necessàries per a la implantació i posada en marxa del programa a finançar per FEDER i per les cambres. (Aquestes accions horitzontals no suposen cap cost per a les empreses beneficiàries).   
A més hi ha la possibilitat de dur a terme un altre tipus d'accions denominades Accions transversals l'objectiu de les quals és el foment de la interrelació entre les empreses beneficiàries del Programa. En el cas de dur-se a terme alguna acció d'aquest tipus, aquestes també seran objecte de suport (amb l'aportació parcial de l'import corresponent a les empreses).  
5. Import i tramitació de l'ajuda   
El cost total de les accions horitzontals ascendix a 205.000 euros (IVA no inclòs) per exercici per a les regions de Convergència, Phasing-out, Phasing-in.   
El cost subvencionable d'aquestes accions horitzontals és del 100% del cost total, per tant, aquestes accions resultaran gratuïtes per a les empreses (70% serà finançat per fons FEDER i 30% per les cambres).   
El cost de les accions individuals ascendix a 6.800 euros (IVA no inclòs) per empresa beneficiària. El cost subvencionable en aquest cas és del 80% del cost total (56% fons FEDER i 24% cambres).  
Les empreses assumixen, per tant, el 20% del cost total d'aquestes accions individuals, açò és, 1.360 euros (IVA no inclòs).  
En cas de dur-se a terme accions transversals (amb caràcter voluntari de participació, si és el cas, per a les empreses), el finançament del cost total respondrà a l'esquema de finançament que s'estipule en cada cas.  
La tramitació de l'ajuda a aquelles pimes a les quals els haja sigut concedida es realitzarà per mitjà de la firma de la corresponent Carta d'Adhesió al Programa per part de l'empresa beneficiària. Aquest document pot ser consultat/descarregat a través de la web de les cambres .   
6. Presentació de sol·licituds  
Aquelles empreses interessades a priori en el Programa ILI hauran de manifestar el seu interés assistint a la Jornada de Sensibilització i Difusió del Programa ILI que se celebra a la seu de la Cambra de Comerç, Indústria i Navegació de València, carrer de Jesús, 19, el dia 27 de gener de 2010 a les 17.00 hores.  
L'assistència per part de l'empresa a aquesta jornada serà condició necessària per a poder ser considerada com a potencial beneficiària de l'ILI.   
En la mencionada jornada les empreses rebran un qüestionari que hauran d'omplir si persistix el seu interés a participar, i hauran de remetre'l a la Cambra en el termini assenyalat.   
7. Criteris de selecció i resolució  
La concessió d'ajudes respectarà els principis de publicitat, transparència, igualtat i lliure concurrència i estarà limitada a les disponibilitats pressupostàries.  
Les condicions imprescindibles per a optar al programa d'ajudes són:  
- Ser una pime (d'acord amb la definició de pime de la UE).  
- No excedir 250 empleats.  
- Complir la norma de minimis (no haver rebut ajudes de qualsevol administració pública que sumades siguen superiors a 200.000 € en els últims tres anys, 100.000 € en el cas d'empreses que operen en el sector transport per carretera).  
- Tindre el domicili social i/o centre productiu en algun dels municipis de la demarcació territorial de la Cambra de València.  
- Estar donada d'alta en el cens de l'IAE, secció 1: activitats empresarials, industrials, comercials i de serveis.   
- Estar al corrent de les obligacions tributàries i davant de la Seguretat Social.  
- Complir la totalitat de requisits exigits en les condicions del Programa per a ser empresa ILI.  
- Que no estiga sotmesa a cap de les prohibicions a què fa referència l'article 13 de la Llei 38/2003, de 17 de novembre, General de Subvencions, o normativa aplicable en matèria pròpia de la comunitat autònoma corresponent.  
Queden exceptuades aquelles empreses l'activitat econòmica de les quals siga la pesca, la indústria del carbó o la producció dels productes agrícoles de l'annex I del Tractat de la CE.  
Les empreses sol·licitants hauran d'aportar els certificats d'estar al corrent en el compliment de les seues obligacions tributàries i amb la Seguretat Social, així com declaració jurada de respectar els límits d'ajudes de mínimis establits.  
L'admissió de les empreses al Programa ILI es realitzarà en funció de les disponibilitats de fons del Programa i de la resta de criteris objectius addicionals publicats en la convocatòria.   
La valoració de les candidatures es durà a terme a través d'una entrevista a la qual seran convocades aquelles empreses que hagen enviat el qüestionari corresponent omplit. Aquesta entrevista es materialitzarà en una 2a jornada a la seu de la Cambra i s'hi analitzarà el contingut del qüestionari i la capacitat real de les empreses per a moure's en el marc de les licitacions internacionals.  
Després de la celebració de les corresponents entrevistes a totes les empreses que hagen remés el qüestionari, es procedirà a la valoració, a través dels criteris objectius establits en el Programa, de la idoneïtat de cada una de les empreses per a la participació en l'ILI. En funció d'aquesta valoració s'elaborarà una llista prioritzada de participants, de manera que entraran a beneficiar-se en primer lloc del Programa aquelles de les empreses considerades idònies que ocupen les primeres posicions en aquesta relació i fins al límit de places disponibles en cada cambra, segons els recursos destinats al Programa ILI per a una anualitat. La resta de les empreses candidates considerades idònies formaran part d'una llista d'espera per a posteriors exercicis en què es desenvolupe el Programa. Aquelles empreses que segons els criteris establits es considere que no complixen els requisits necessaris per a ser beneficiàries de l'ILI se'ls comunicarà aquest fet a través de la Cambra.  
Amb relació a la política de la igualtat d'oportunitats entre hòmens i dones, es fomentarà la participació de les empreses gestionades per dones, es difondrà de forma específica el Programa ILI entre el col·lectiu de dones empresàries vinculat a PAEM i es realitzarà un seguiment actiu del nombre de dones que participa en els diversos col·lectius del Programa: promotors ILI i empreses beneficiàries.  
8. Obligacions dels beneficiaris  
Seran obligacions dels beneficiaris les que es deriven dels objectius del Programa i del compliment de les condicions operatives, econòmiques, d'informació i control que s'establixen en el conveni de participació en el Programa ILI.  
9. Compatibilitat de l'ajuda  
Les ajudes oferides en el Projecte ILI s'ajusten al Reglament (CE) núm. 1998/2006 de la Comissió Europea, de 15 de desembre de 2006, relatiu a les ajudes de minimis (Diario Oficial de la Unión Europea L de 28.12.2006) i són compatibles amb altres ajudes públiques.  
10. Informació i publicitat  
En compliment del que disposa l'article 5.2, últim paràgraf, del Reglament (CE) núm. 1828/2006 de la Comissió, de 8 de desembre de 2006, per mitjà de la present convocatòria, s'informa a tots els beneficiaris potencials que les dades relatives a la identitat (denominació social, CIF, etc) dels qui siguen seleccionats com a beneficiaris del Programa ILI, nom de les operacions en què participe i quantitat de fons públics assignats seran objecte de la corresponent publicació en els termes que disposa l'article 7.2 de l'esmentat Reglament.   
Així mateix, s'informa que, per mitjà de la presentació de la sol·licitud de participació en el Programa, tots els sol·licitants autoritzen que, si resulten seleccionats com a beneficiaris, les dades indicades en el paràgraf anterior puguen ser incloses en la llista prevista en els esmentats preceptes i publicades (de forma electrònica i/o per altres mitjans) pel Consell Superior de Cambres així com cedides, als fins indicats, per aquesta entitat a la Direcció General de Fons Comunitaris del Ministeri d'Economia i Hisenda o un altre organisme que aquesta designe.  
(1) No haver obtingut subvenció procedent de qualsevol administració o ens públic, nacional o internacional, per import superior a 200.000 euros (100.000 € per a empreses que operen en el sector transport per carretera) en l'últim període de tres anys, inclosa la quantia que se sol·licita en el Programa ILI.  
València, 19 de gener de 2010.- La secretària general de la Cambra de Comerç, Indústria i Navegació de València: Ana Encabo Balbín.